
DEIALDIAREN LABURPENA
2026ko martxoaren 25ean ospatutako auzoko bilkuran egindako laburpena. Bertaratutako kideek aho batez erabaki zuten, besteak beste, 2026ko ekitaldiko kultura, kirol, gizarte eta euskara programak antolatzeko diru-laguntzen deialdia (126/2026 espedientea).
Diru-laguntzei buruzko azaroaren 17ko 38/2003 Lege Orokorraren 17.3.b eta 20.8.a artikuluetan aurreikusitakoarekin bat etorriz, deialdiaren laburpena argitaratzen da.
Deialdiaren testu osoa Diru-laguntzen Datu-base Nazionalean kontsulta daiteke (https://www.pap.hacienda.gob.es/bdnstrans/ge/es/deialdiak).
Lehenengoa. Onuradunak
Diru-laguntza hauen onuradun honakoak izan daitezen:
- Gizarte, kirol edo kultur jarduera duten elkarteak edo taldeak, publikoak eta pribatuak, irabazi asmorik gabeak, eta legearen arabera eratuta eta erregistratuta dauden udalez peko erakundeak, egoitza soziala Urkabustaizko udalerriaren barruan dutenak. Salbuespen izango dira beste udalerritakoak izanda udalerri honetako ikasleak dituzten ikastetxeetako guraso elkarteak eta dirulaguntza eskatzen dituzten ekintzetan parte hartzen badute.
Bigarrena. Diruz lagundu daitezkeen programak
2.1.-Diruz lagundu ahal izango dira, lehentasunez, Urkabustaizko udalerriaren lurralde-eremuan egiten diren jarduerak, honako esparruen barruan: kultura, aisialdia, euskara eta kirola. Ondorengoek izango dute lehentasuna:
- Urkabustaizko udalerrian gizarte ongizatea sustatzen dutenek.
-Euskararen erabilera bultzatu eta sustatzen duten programak egiten dituztenek.
- Herritarren parte hartzea bultzatzen dutenek.
- Udalerriaren sustapena egiten dutenek.
- Kulturaren, euskararen eta kirolaren zabalkundea eta sustapena, modu orokorrean edo tokian tokikoa bultzatuz, egiten dutenek.
- Kirol praktikarako eta kulturarako sarbidea errazten duten jarduerak diseinatzen dituztenek.
Emakume eta gizonen arteko berdintasuna bermatzeko ekintzak eta/edo programak sustatzen dituztenek, eta/edo gutxietsita edo bazterkeria arriskuan dauden kolektiboak kontuan hartzen dituztenek.
Bertako tradizioak berreskuratzea sustatzen dutenek.
Honako jarduerak egiten dituztenek: gazteen aisialdian arriskuen prebentzioa, aisialdiko jarduerak, bizi-kalitatea hobetzeko jarduerak, ezintasunak dituztenei zuzendutako jarduerak, gazteek gizartean duten papera sustatu eta indartzeko helburua duten jarduerak.
2.2.- Entitate bakoitzak lau programa, gehienez,  aurkez ditzake.
Hirugarrena. Oinarri arautzaileak
Diru-laguntza hauek emateko oinarri arautzaileak kultura, euskara, kirol eta/edo gizarte arloko jarduerak eta lehiaketa federatu-kirol jarduerak antolatzeko udal diru-laguntzak arautzen dituen Ordenantzan jasota daude.
Onartutako aldaketaren ondoren, testu osoa Arabako Lurralde Historikoaren Aldizkari Ofizialean argitaratu zen (67 zk., 2010eko ekainaren 18koa).
Diru-laguntza horiek emateko prozedura norgehiagoka-erregimenean izango da, aurkeztutako eskabideak alderatuz, deialdi honetan ezarritako balorazio-irizpideen araberako lehentasun-hurrenkera ezartzeko, eta irizpide horiek aplikatuz balorazio handiena lortu dutenak esleituko dira, hurrengo puntuan ezarritako mugarekin.

Laugarrena. Laguntzaren zenbatekoa
Deialdi honen arabera aurkeztutako eskabideen ondorioz ematen diren laguntzen finantzaketa 3340481000 aurrekontu-aplikazioari egotziko zaio, 2026rako aurrekontuko kultura-, kirol- eta gizarte-jarduerak antolatzeko, euskara sustatzeko eta/edo gizarte-arloko jardueretarako diru-laguntza gisa.
Udalak programaren kostu osoaren ehuneko 80ra arteko diru-laguntza eman ahal izango du.
Hala ere, udal honek tramitazio berezia eman ahal izango du udal-interes bereziko programa jakin batzuetarako, eta programaren kostuaren ondoriozko defizitaren % 100era iritsi ahal izango da.
Bosgarrena. Eskaerak aurkeztea.
1.- Urteko programen edo proiektuen eskaerak aurkezteko epea, zazpigarren oinarrian zehaztutako dokumentazioarekin batera, hilabetekoa izango da deialdia BOTHAn argitaratzen denetik. Epez kanpo aurkeztutako eskariak ez dira aintzakotzat hartzen.
Izaera puntuala eta/edo ezohikoa duten jarduerak edo programak, aurreikusitako jardueraren hasiera baino hilabete bat lehenago aurkeztu beharko dira. Edozein kasutan ere, urte horretako urriaren 16a baino lehen aurkeztu beharko dira.
Seiagarrena. Dokumentazioa.
-Eskabide ofiziala eta formularioa (I. eranskina)

- Estatutuen fotokopia eta legez eratuta eta dagokion Elkarteen eta Erakundeen Erregistroan inskribatuta dagoela egiaztatzen duen dokumentazioa.

- Gizarte Segurantzan eta Ogasuneko Diruzaintza Nagusian zerga-betebeharrak egunean dituela egiaztatzen duen ziurtagiria; halakorik ezean, zinpeko aitorpena aurkeztuko da (II. eranskina).
Eskaera eta dokumentazioa Udal erregistroan aurkeztu beharko da, edo Administrazio Publikoen Administrazio Prozedura Erdikearen 39/2015 Legearen, urriaren 1ekoaren, 16.4 artikuluak finkatutako beste edozein bide erabil dezakezue.
Zazpigarren. Justifikazioa
Diru-laguntzen erakunde onuradunek honako oinarri honetan adierazitako dokumentazioa aurkeztu beharko dute, diru-laguntza emateko ebazpenean adierazitako eguna baino lehen eta, betiere, 2026ko abenduaren 30a baino lehen.
Hala ere, diru-laguntzaren ebazpenean beste data batean aurkeztu ahal izango da memoria edo justifikazio hori.
Erakunde onuradunek aurkeztu beharreko dokumentazioa:
-	Diruz lagundutako proiektuaren edo programaren memoria-likidazioa (III.eranskina).
-	 Zinpeko aitorpena, beste administrazio, organismo edo erakunde publikoren batetik diru-laguntza edo laguntzarik jaso den edo ez adierazten duena.  Eta Jarduerak eragindako sarrera eta gastu guztien balantzea. (IV. Eranskina).
-	Fakturak eta ordainagiria/banku-kontuaren mugimenduen laburpena/ tiketa,   eta ziurtatutako kopurua honakoaren parekoa izan behar da, gutxienez: emandako diru-laguntza, gehi erakundeak egindako ekarpena( gutxienez %20, edo dagokion ebazpenean adierazten dena).
-	Jarduera iragartzeko erabilitako programak, kartelak edo aleak.  Karteletan udalaren armarria edo/ eta logoa agertu beharko da.

